Вазни 64 килограммгача бўлган чарм қўлқоп усталари ўртасидаги баҳсларда қатнашган Фазлиддин Ғойибназаров ҳам мухлису мутахассислар ишончини оқлади. Тажрибали боксчимиз дастлабки жангда қатарлик Туласи Тарумалингамни техник нокаутга учратди. Сўнг Лондон Олимпиадаси совриндори италиялик Винченсо Мангиакапре ва таиландлик Вуттичай Масук устидан ғалаба қозониб, шоҳсупанинг иккинчи поғонасидан жой олди.